nibzard/narodne-novine-full-text-markdown huggingface dataset:
### NN 28/2020 (13.3.2020.), Rješenje o imenovanju predstavnika i zamjenika predstavnika Vlade Republike Hrvatske u Gospodarsko-socijalno vijeće

VLADA REPUBLIKE HRVATSKE

654

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članaka 6. i 7. Sporazuma o osnivanju Gospodarsko-socijalnog vijeća, Vlada Republike Hrvatske je na sjednici održanoj 12. ožujka 2020. godine donijela

RJEŠENJE

O IMENOVANJU PREDSTAVNIKA I ZAMJENIKA PREDSTAVNIKA VLADE REPUBLIKE HRVATSKE U GOSPODARSKO-SOCIJALNO VIJEĆE

1. Za predstavnike Vlade Republike Hrvatske u Gospodar­sko-socijalno vijeće, imenuju se:

– dr. sc. ZDRAVKO MARIĆ, potpredsjednik Vlade Republike Hrvatske i ministar financija

– JOSIP ALADROVIĆ, ministar rada i mirovinskoga sustava

– izv. prof. dr. sc. VESNA BEDEKOVIĆ, ministrica za demografiju, obitelj, mlade i socijalnu politiku

– DARKO HORVAT, ministar gospodarstva, poduzetništva i obrta

– dr. sc. IVAN MALENICA, ministar uprave

– prof. dr. sc. BLAŽENKA DIVJAK, ministrica znanosti i obrazovanja.

2. Za zamjenike predstavnika Vlade Republike Hrvatske u Gospodarsko-socijalno vijeće, imenuju se:

– mr. sc. IVANA JAKIR BAJO, glavna državna rizničarka

– DRAŽEN OPALIĆ, pomoćnik ministra rada i mirovinskoga sustava

– IVICA BOŠNJAK, državni tajnik u Ministarstvu za demografiju, obitelj, mlade i socijalnu politiku

– MARIO ANTONIĆ, državni tajnik u Ministarstvu gospodarstva, poduzetništva i obrta

– KATICA PRPIĆ, državna tajnica u Ministarstvu uprave

– prof. dr. sc. BRANKA RAMLJAK, državna tajnica u Ministarstvu znanosti i obrazovanja.

Klasa: 080-02/20-01/30

Urbroj: 50301-15/07-20-02

Zagreb, 12. ožujka 2020.

Predsjednik
 mr. sc. Andrej Plenković, v. r.
### NN 28/2020 (13.3.2020.), Rješenje o razrješenju vršitelja dužnosti ravnatelja Hrvatske akreditacijske agencije

VLADA REPUBLIKE HRVATSKE

652

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 7. stavka 1. Uredbe o osnivanju Hrvatske akreditacijske agencije (»Narodne novine«, br. 158/04, 44/05 i 30/10), Vlada Republike Hrvatske je na sjednici održanoj 12. ožujka 2020. godine donijela

RJEŠENJE

O RAZRJEŠENJU VRŠITELJA DUŽNOSTI RAVNATELJA HRVATSKE AKREDITACIJSKE AGENCIJE

Razrješuje se TIHOMIR BABIĆ dužnosti vršitelja dužnosti ravnatelja Hrvatske akreditacijske agencije, s danom 5. ožujka 2020. godine.

Klasa: UP/I 080-02/19-02/37

Urbroj: 50301-15/28-20-03

Zagreb, 12. ožujka 2020.

Predsjednik
 mr. sc. Andrej Plenković, v. r.
### NN 28/2020 (13.3.2020.), Rješenje o imenovanju vršiteljice dužnosti ravnatelja Hrvatske akreditacijske agencije

VLADA REPUBLIKE HRVATSKE

653

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 7. stavka 1. Uredbe o osnivanju Hrvatske akreditacijske agencije (»Narodne novine«, br. 158/04, 44/05 i 30/10), a u vezi sa člankom 38. stavkom 2. i člankom 43. stavkom 2. Zakona o ustanovama (»Narodne novine«, br. 76/93, 29/97, 47/99, 35/08 i 127/19), Vlada Republike Hrvatske je na sjednici održanoj 12. ožujka 2020. godine donijela

RJEŠENJE

O IMENOVANJU VRŠITELJICE DUŽNOSTI RAVNATELJA HRVATSKE AKREDITACIJSKE AGENCIJE

Imenuje se ANKICA BARIŠIĆ vršiteljicom dužnosti ravnatelja Hrvatske akreditacijske agencije, do imenovanja ravnatelja na temelju provedenog javnog natječaja, a najduže do godinu dana.

Klasa: UP/I 080-02/20-01/37

Urbroj: 50301-15/28-20-02

Zagreb, 12. ožujka 2020.

Predsjednik
 mr. sc. Andrej Plenković, v. r.
### NN 28/2020 (13.3.2020.), Odluka o izmjenama Odluke o gradskim porezima Grada Staroga Grada

Grad Stari Grad

667

Na temelju čl. 35. Zakona o lokalnoj i područnoj (regionalnoj) samoupravi (»Narodne novine« br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19), članka 42. stavka 1. Zakona o lokalnim porezima (»Narodne novine«, br. 115/16 i 101/17), te članaka 81., 87. i 101. Statuta Grada Staroga Grada (»Službeni glasnik Grada Staroga Grada«, br. 12/09, 3/10, 4/13, 5/13 i 6/18), u skladu s uputom Središnjeg ureda Porezne uprave Ministarstva financija, klasa: 410-01/19-01/2709, urbroj: 513-07-21-01-19-2 od 27. prosinca 2019. godine, Gradsko vijeće Grada Staroga Grada na svojoj XXXII. sjednici održanoj 27. veljače 2020. godine donosi

ODLUKU

O IZMJENAMA ODLUKE O GRADSKIM POREZIMA GRADA STAROGA GRADA

Članak 1.

U Odluci o gradskim porezima Grada Staroga Grada (»Službeni glasnik Grada Staroga Grada« broj: 10/19) članak 3. briše se.

Članak 2.

Članak 8. briše se.

Članak 3.

Članak 9. briše se.

Članak 4.

Članak 10. briše se.

Članak 5.

Članak 12. briše se.

Članak 6.

Članak 13. briše se.

Članak 7.

Članak 14. briše se.

Članak 8.

Članak 15. briše se.

Članak 9.

Članak 16. briše se.

Članak 10.

U članku 17. stavak 2. briše se.

Članak 11.

Članak 18. briše se.

Članak 12.

(1) Ova Odluka stupa na snagu osmoga dana od dana objave u »Narodnim novinama«, osim odredbi o prirezu poreza na dohodak koje stupaju na snagu prvoga dana u mjesecu nakon mjeseca objave u »Narodnim novinama«.

(2) Ista Odluka objavit će se i u »Službenom glasniku Grada Staroga Grada«.

Klasa: 410-01/19-01/9

Urbroj: 2128/03-20-4

Stari Grad, 27. veljače 2020.

Predsjednik
 Teo Bratanić, v. r.
### NN 29/2020 (14.3.2020.), Odluka o imenovanju posebnog savjetnika predsjednika Republike Hrvatske za kulturu

PREDSJEDNIK REPUBLIKE HRVATSKE

669

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 5. stavka 1. Odluke o Uredu predsjednika Republike Hrvatske (»Narodne novine«, broj 18/20), donosim

ODLUKU

O IMENOVANJU POSEBNOG SAVJETNIKA PREDSJEDNIKA REPUBLIKE HRVATSKE ZA KULTURU

ZDRAVKO ZIMA imenuje se posebnim savjetnikom predsjednika Republike Hrvatske za kulturu.

Ova Odluka stupa na snagu danom donošenja.

Klasa: 080-02/20-01/31
 Urbroj: 71-06-01/1-20-1
 Zagreb, 11. ožujka 2020.

Predsjednik
 Republike Hrvatske
 Zoran Milanović, v. r.
### NN 29/2020 (14.3.2020.), Odluka o obustavi izvođenja nastave u visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi nastave na daljinu

Vlada Republike Hrvatske

670

Na temelju članka 1. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 4. stavkom 1. Zakona o zaštiti pučanstva od zaraznih bolesti (»Narodne novine«, br. 79/07, 113/08, 43/09, 130/17 i 114/18), te Odlukom ministra zdravstva o proglašenju epidemije bolesti COVID-19 uzrokovane virusom SARS-CoV-2 od 11. ožujka 2020. godine, klase: 011-02/20-01/143, urbroja: 534-02-01-2/6-20-01, Vlada Republike Hrvatske je na sjednici održanoj 13. ožujka 2020. godine donijela

ODLUKU

O OBUSTAVI IZVOĐENJA NASTAVE U VISOKIM UČILIŠTIMA, SREDNJIM I OSNOVNIM ŠKOLAMA TE REDOVNOG RADA USTANOVA PREDŠKOLSKOG ODGOJA I OBRAZOVANJA I USPOSTAVI NASTAVE NA DALJINU

I.

U uvjetima proglašene epidemije na području Republike Hrvatske, Vlada Republike Hrvatske obustavlja izvođenje nastave u visokim učilištima, srednjim i osnovnim školama, kao i redovni rad vezan uz prijam djece u ustanovama predškolskog odgoja i obrazovanja.

II.

Zadužuje se Ministarstvo znanosti i obrazovanja za koordinaciju poslova i dinamiku uspostave nastave na daljinu.

III.

Zaposlenici ustanova iz točke I. ove Odluke obvezni su dolaziti na radno mjesto te nastaviti s redovnim radom u skladu s preporukama Stožera civilne zaštite Republike Hrvatske, kao i uz pridržavanje svih preporuka vezanih za prevenciju i zaštitu širenja zarazne bolesti.

Zaposlenici ustanova predškolskog odgoja i obrazovanja te osnovnih škola dužni su osigurati prihvat djece koja pohađaju razrednu nastavu u slučajevima kad su oba roditelja zaposlena i ne postoji druga mogućnost zbrinjavanja djece.

IV.

Provedba ove Odluke započinje u ponedjeljak, 16. ožujka 2020. godine, te traje do opoziva.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/92

Urbroj: 50301-27/04-20-1

Zagreb, 13. ožujka 2020.

Predsjednik
 mr. sc. Andrej Plenković, v. r.
### NN 31/2020 (18.3.2020.), Odluka o razrješenju dužnosti zamjenika županijske državne odvjetnice u Županijskom državnom odvjetništvu u Velikoj Gorici

DRŽAVNOODVJETNIČKO VIJEĆE

682

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/18 i 126/19) odlučujući o zahtjevu za razrješenje Dalibora Zidanića na 18. sjednici održanoj 17. i 18. veljače 2020.

odlučilo je

DALIBOR ZIDANIĆ, razrješava se dužnosti zamjenika županijske državne odvjetnice u Županijskom državnom odvjetništvu u Velikoj Gorici s danom 1. travnja 2020.

Broj: DOVO-3/2020
 Zagreb, 17. veljače 2020.

Predsjednik
 Državnoodvjetničkog vijeća
 Darko Klier, v. r.
### NN 31/2020 (18.3.2020.), Odluka o razrješenju dužnosti zamjenice općinske državne odvjetnice u Općinskom državnom odvjetništvu u Puli - Pola

Državnoodvjetničko vijeće

680

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/18, 126/19) odlučujući o zahtjevu za razrješenje Kristine Sinčić Smoković na 18. sjednici održanoj 17. i 18. veljače 2020.

odlučilo je

KRISTINA SINČIĆ SMOKOVIĆ, razrješava se dužnosti zamjenice općinske državne odvjetnice u Općinskom državnom odvjetništvu u Puli – Pola s danom 29. veljače 2020.

Broj: DOVO-5/2020
 Zagreb, 17. veljače 2020.

Predsjednik
 Državnoodvjetničkog vijeća
 Darko Klier, v. r.
### NN 31/2020 (18.3.2020.), Odluka o imenovanju zamjenika županijske državne odvjetnice u Županijskom državnom odvjetništvu u Varaždinu

DRŽAVNOODVJETNIČKO VIJEĆE

684

ODLUKA

Državnoodvjetničko vijeće na temelju članka 57. Zakona o Državnoodvjetničkom vijeću (»Narodne novine«, broj 67/18 i 126/19) na 18. sjednici Vijeća održanoj 17. i 18. veljače 2020.

odlučilo je

I. GORAN SUPANČIĆ, općinski državni odvjetnik u Općinskom državnom odvjetništvu u Varaždinu, imenuje se za zamjenika županijske državne odvjetnice u Županijskom državnom odvjetništvu u Varaždinu.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-46/2019
 Zagreb, 17. veljače 2020.

Predsjednik
 Državnoodvjetničkog vijeća
 Darko Klier, v. r.
### NN 31/2020 (18.3.2020.), Odluka o imenovanju zamjenice županijske državne odvjetnice u Županijskom državnom odvjetništvu u Velikoj Gorici

DRŽAVNOODVJETNIČKO VIJEĆE

683

ODLUKA

Državnoodvjetničko vijeće na temelju članka 57. Zakona o Držav­noodvjetničkom vijeću (»Narodne novine«, broj 67/18 i 126/19) na 18. sjednici Vijeća održanoj 17. i 18. veljače 2020.

odlučilo je

I. KSENIJA BIČAK, zamjenica općinskog državnog odvjetnika u Općinskom državnom odvjetništvu u Zagrebu, imenuje se za zamjenicu županijske državne odvjetnice u Županijskom državnom odvjetništvu u Velikoj Gorici.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-52/2018
 Zagreb, 17. veljače 2020.

Predsjednik
 Državnoodvjetničkog vijeća
 Darko Klier, v. r.
### NN 31/2020 (18.3.2020.), Odluka o imenovanju zamjenica županijskog državnog odvjetnika u Županijskom državnom odvjetništvu u Rijeci

DRŽAVNOODVJETNIČKO VIJEĆE

685

ODLUKA

Državnoodvjetničko vijeće na temelju članka 57. Zakona o Državnoodvjetničkom vijeću (»Narodne novine«, broj 67/18 i 126/19) na 18. sjednici Vijeća održanoj 17. i 18. veljače 2020., većinom glasova

odlučilo je

I. JASNA JURKOVIĆ-KRALJ, zamjenica općinske državne odvjetnice u Općinskom državnom odvjetništvu u Rijeci raspoređena na mjesto zamjenice Ravnateljice Ureda za suzbijanje korupcije i organiziranog kriminaliteta, imenuje se za zamjenicu županijskog državnog odvjetnika u Županijskom državnom odvjetništvu u Rijeci.

II. SANDRA ŠARKAN, zamjenica općinske državne odvjetnice u Općinskom državnom odvjetništvu u Rijeci, imenuje se za zamjenicu županijskog državnog odvjetnika u Županijskom državnom odvjetništvu u Rijeci.

III. Imenovane zamjenice dužne su stupiti na dužnost najkasnije u roku od šest mjeseci od dana imenovanja.

Broj: DOVO-54/2019
 Zagreb, 17. veljače 2020.

Predsjednik
 Državnoodvjetničkog vijeća
 Darko Klier, v. r.
### NN 31/2020 (18.3.2020.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Slavonskom Brodu

DRŽAVNOODVJETNIČKO VIJEĆE

681

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/18, 126/19) odlučujući o zahtjevu za razrješenje Božice Tomljanović na 19. sjednici održanoj 6. ožujka 2020.

odlučilo je

BOŽICA TOMLJANOVIĆ, razrješava se dužnosti zamjenice općinskog državnog odvjetnika u Općinskom državnom odvjetništvu u Slavonskom Brodu s danom 31. kolovoza 2020.

Broj: DOVO-6/2020
 Zagreb, 6. ožujka 2020.

Predsjednik
 Državnoodvjetničkog vijeća
 Darko Klier, v. r.
### NN 31/2020 (18.3.2020.), Odluka kojom se utvrđuje prestanak dužnosti Glavnog državnog odvjetnika Republike Hrvatske

DRŽAVNOODVJETNIČKO VIJEĆE

686

Državnoodvjetničko vijeće na temelju članka 27. stavka 2. Zakona o državnom odvjetništvu (»Narodne novine« broj 67/2018), na 19. sjednici održanoj 6. ožujka 2020., donijelo je

ODLUKU

Utvrđuje se da je DRAŽENU JELENIĆU prestala dužnost Glavnog državnog odvjetnika Republike Hrvatske s danom 28. veljače 2020.

Broj: DOVO-7/2020
 Zagreb, 6. ožujka 2020.

Predsjednik
 Državnoodvjetničkog vijeća
 Darko Klier, v. r.
### NN 31/2020 (18.3.2020.), Odluka kojom se utvrđuje nastavak rada razriješenog Glavnog državnog odvjetnika Republike Hrvatske kao zamjenika Glavnog državnog odvjetnika Republike Hrvatske

DRŽAVNOODVJETNIČKO VIJEĆE

687

Državnoodvjetničko vijeće na temelju članka 23. stavka 3. Zakona o državnom odvjetništvu (»Narodne novine« broj 67/2018) na 19. sjednici održanoj 6. ožujka 2020., donijelo je

ODLUKU

Utvrđuje se da DRAŽEN JELENIĆ s danom 29. veljače 2020. nastavlja raditi kao zamjenik Glavnog državnog odvjetnika Repub­like Hrvatske.

Broj: DOVO-8/2020
 Zagreb, 6. ožujka 2020.

Predsjednik
 Državnoodvjetničkog vijeća
 Darko Klier, v. r.
### NN 31/2020 (18.3.2020.), Pravilnik o izmjenama i dopunama Pravilnika o strukturi i sadržaju godišnjih i polugodišnjih izvještaja i drugih izvještaja alternativnog investicijskog fonda

Hrvatska agencija za nadzor financijskih usluga

690

Na temelju članka 170. stavka 3., članka 171. stavaka 5., 6., 8. i 9. Zakona o alternativnim investicijskim fondovima (»Narodne novine«, broj 21/18 i 126/19) te članka 19. stavka 6. Zakona o računovodstvu (»Narodne novine« broj 78/15, 134/15, 120/16 i 116/18), Hrvatska agencija za nadzor financijskih usluga na sjednici Upravnog vijeća održanoj 12. ožujka 2020. godine donosi

PRAVILNIK

O IZMJENAMA I DOPUNAMA PRAVILNIKA O STRUKTURI I SADRŽAJU GODIŠNJIH I POLUGODIŠNJIH IZVJEŠTAJA I DRUGIH IZVJEŠTAJA ALTERNATIVNOG INVESTICIJSKOG FONDA

Članak 1.

U Pravilniku o strukturi i sadržaju godišnjih i polugodišnjih izvještaja i drugih izvještaja alternativnog investicijskog fonda (»Narodne novine«, broj 16/2019 i 82/2019), članak 8. mijenja se i glasi:

»(1) UAIF je dužan za AIF s javnom ponudom objaviti revidirane godišnje izvještaje (zajedno s revizorskim izvješćem o obavljenoj reviziji godišnjih izvještaja i godišnjim izvješćem AIF-a) i polugodišnje izvještaje iz članka 3. stavka 1. ovoga Pravilnika, na svojim mrežnim stranicama u rokovima iz članka 6. stavaka 1. i 2. ovoga Pravilnika.

(2) UAIF je dužan za AIF rizičnog kapitala s privatnom ponudom koji posluje u skladu s Pravilnikom o sudjelovanju Vlade Republike Hrvatske u Fondovima za gospodarsku suradnju (»Narodne novine«, broj 47/13) objaviti revidirane godišnje izvještaje i polugodišnje izvještaje iz članka 3. stavka 1. alineje 1., 2., 3. i 4. ovoga Pravilnika na svojim mrežnim stranicama u rokovima iz članka 6. stavaka 1. i 2. ovoga Pravilnika.

(3) UAIF je dužan za AIF s privatnom ponudom, izuzev onih navedenih u stavku 2. ovoga članka, ulagateljima učiniti dostupnim, dogovorenim načinom komunikacije, revidirane godišnje izvještaje i polugodišnje izvještaje iz članka 3. stavka 1. alineje 1. i 2. ovoga Pravilnika, u rokovima iz članka 6. stavaka 1. i 2. ovoga Pravilnika.

(4) UAIF je dužan na svojim mrežnim stranicama imati objavljene izvještaje iz stavka 1. i 2. ovoga članka najmanje za zadnjih 5 poslovnih godina ili od početka osnivanja AIF-a s javnom ponudom, ako AIF s javnom ponudom posluje kraće od 5 godina.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«, a prvi put se primjenjuje na godišnje izvještaje za 2019. godinu.

Klasa: 011-02/20-02/01
 Urbroj: 326-01-70-72-20-3
 Zagreb, 12. ožujka 2020.

Predsjednik
 Upravnog vijeća
 dr. sc. Ante Žigman, v. r.
### NN 31/2020 (18.3.2020.), Pravilnik o izmjeni i dopuni Pravilnika o uređivanju šuma

Ministarstvo poljoprivrede

678

Na temelju članaka 28. stavka 14. i članka 47. stavka 7. Zakona o šumama (»Narodne novine«, br. 68/18, 115/18 i 98/19), ministrica poljoprivrede donosi

PRAVILNIK

O IZMJENI I DOPUNI PRAVILNIKA O UREĐIVANJU ŠUMA

Članak 1.

U Pravilniku o uređivanju šuma (»Narodne novine«, br. 97/18 i 101/18), u članku 92. dodaje se novi stavak 2. koji glasi:

»(2) Izvanredna revizija može se izraditi za gospodarske jedinice u kojima se utvrdi potreba za promjenom propisa iskorištavanja nedrvnih šumskih proizvoda, u mjeri u kojoj se ne ugrožavaju stabilnost ekosustava i bioraznolikost te u opsegu koji ne umanjuje općekorisne funkcije šuma.«

Dosadašnji stavci 2. do 10. postaju stavci 3. do 11.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 321-01/18-01/46
 Urbroj: 525-11/20-29
 Zagreb, 6. ožujka 2020.

Ministrica poljoprivrede
 Marija Vučković, v. r.
### NN 31/2020 (18.3.2020.), Odluka o dopunama Odluke o provođenju monetarne politike Hrvatske narodne banke

Hrvatska narodna banka

688

Na temelju članka 9. stavka 2., članka 10., članka 11. stavaka 1. i 3., članka 16. stavaka 1. i 2. i članka 42. stavka 3. točke 5. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke na sjednici održanoj 17. ožujka 2020. donio je

ODLUKU

O DOPUNAMA ODLUKE O PROVOĐENJU MONETARNE POLITIKE
 HRVATSKE NARODNE BANKE

Članak 1.

U članku 1. Odluke o provođenju monetarne politike Hrvatske narodne banke (»Narodne novine«, br. 94/2017.) – u nastavku teksta: Odluka, dodaje se stavak 4., koji glasi:

»(4) Iznimno od stavka 3. ovog članka, u operacijama monetarne politike koje se provode kupnjom i prodajom vrijednosnih papira kao druge ugovorne strane mogu sudjelovati i:

a) mirovinska društva sa sjedištem u Republici Hrvatskoj koja su dobila odobrenje nadležnog tijela Republike Hrvatske za obavljanje djelatnosti upravljanja mirovinskim fondom

b) društva za upravljanje otvorenim investicijskim fondovima s javnom ponudom (u nastavku teksta: UCITS fondovi) sa sjedištem u Republici Hrvatskoj koja su dobila odobrenje nadležnog tijela Republike Hrvatske za upravljanje UCITS fondovima i

c) društva za osiguranje sa sjedištem u Republici Hrvatskoj koja su od nadležnog tijela dobila odobrenje za obavljanje poslova osiguranja i upisana su u sudski registar nadležnog suda.«

Članak 2.

U članku 2. Odluke u stavku 6. iza riječi Odluke dodaje se zarez te dio koji glasi:

»te iznimno, u operacijama monetarne politike koje se provode kupnjom i prodajom vrijednosnih papira, subjekt iz članka 1. stavka 4. ove Odluke«.

Članak 3.

U članku 20. Odluke dodaje se stavak 4., koji glasi:

»(4) Iznimno od stavka 1. ovog članka, u operacijama monetarne politike koje se provode kupnjom i prodajom vrijednosnih papira, subjekti iz članka 1. stavka 4. ove Odluke smatraju se prihvatljivima kao druge ugovorne strane ako ispunjavaju sve sljedeće uvjete:

a) financijski su stabilni i

b) ispunjavaju sve tehničke zahtjeve koje odredi HNB te ih o tome unaprijed obavijesti.«

Članak 4.

Ova Odluka stupa na snagu danom objave u »Narodnim novinama«.

Z. br. 2408/2020.
 Zagreb, 17. ožujka 2020.

Zamjenjuje Predsjednika Savjeta Hrvatske narodne banke
 zamjenica Guvernera
 dr. sc. Sandra Švaljek, v. r.
### NN 31/2020 (18.3.2020.), Odluka o odgodi plaćanja zakupnine, naknade za dugogodišnji zakup, naknade za dugogodišnji zakup za ribnjake, naknade za koncesiju i naknada za privremeno korištenje za poljoprivredno zemljište u vlasništvu Republike Hrvatske

VLADA REPUBLIKE HRVATSKE

675

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 17. ožujka 2020. godine donijela

ODLUKU

O ODGODI PLAĆANJA ZAKUPNINE, NAKNADE ZA DUGOGODIŠNJI ZAKUP, NAKNADE ZA DUGOGODIŠNJI ZAKUP ZA RIBNJAKE, NAKNADE ZA KONCESIJU I NAKNADA ZA PRIVREMENO KORIŠTENJE ZA POLJOPRIVREDNO ZEMLJIŠTE U VLASNIŠTVU REPUBLIKE HRVATSKE

I.

Zakupnicima, dugogodišnjim zakupnicima, koncesionarima i korisnicima poljoprivrednog zemljišta u vlasništvu Republike Hrvatske odgađa se obveza plaćanja ugovorene zakupnine, odnosno naknade za 2020. godinu, za tri mjeseca, u odnosu na ugovoreni rok plaćanja, zbog pomoći prema poljoprivrednom sektoru u borbi s posljedicama utjecaja pandemije koronavirusa COVID-19.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/95

Urbroj: 50301-25/27-20-2

Zagreb, 17. ožujka 2020.

Predsjednik
 mr. sc. Andrej Plenković, v. r.
### NN 31/2020 (18.3.2020.), Uredba o dopuni Uredbe o postupku, načinu i uvjetima za dobivanje koncesije na turističkom zemljištu u kampovima u suvlasništvu Republike Hrvatske

Vlada Republike Hrvatske

674

Na temelju članka 10. stavka 1. Zakona o turističkom i ostalom građevinskom zemljištu neprocijenjenom u postupku pretvorbe i privatizacije (»Narodne novine«, broj 92/10), Vlada Republike Hrvatske je na sjednici održanoj 17. ožujka 2020. godine donijela

UREDBU

O DOPUNI UREDBE O POSTUPKU, NAČINU I UVJETIMA ZA DOBIVANJE KONCESIJE NA TURISTIČKOM ZEMLJIŠTU U KAMPOVIMA U SUVLASNIŠTVU REPUBLIKE HRVATSKE

Članak 1.

U Uredbi o postupku, načinu i uvjetima za dobivanje koncesije na turističkom zemljištu u kampovima u suvlasništvu Republike Hrvatske (»Narodne novine«, br. 12/11, 145/12 i 55/19), u članku 10. iza stavka 1. dodaje se novi stavak 2. koji glasi:

»(2) Iznimno od rokova iz stavka 1. ovoga članka uplata stalnog dijela koncesijske naknade za 2020. godinu i promjenjivog dijela koncesijske naknade za 2019. godinu, vrši se najkasnije do 30. studenoga 2020. godine.«.

Dosadašnji stavak 2. postaje stavak 3.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/20-03/21

Urbroj: 50301-27/25-20-3

Zagreb, 17. ožujka 2020.

Predsjednik
 mr. sc. Andrej Plenković, v. r.
### NN 31/2020 (18.3.2020.), Zakon o dopuni Zakona o sustavu civilne zaštite

Hrvatski sabor

673

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O SUSTAVU CIVILNE ZAŠTITE

Proglašavam Zakon o dopuni Zakona o sustavu civilne zaštite, koji je Hrvatski sabor donio na sjednici 18. ožujka 2020.

Klasa: 011-01/20-01/17
 Urbroj: 71-06-01/1-20-2
 Zagreb, 18. ožujka 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNI ZAKONA O SUSTAVU CIVILNE ZAŠTITE

Članak 1.

U Zakonu o sustavu civilne zaštite (»Narodne novine«, br. 82/15. i 118/18.) iza članka 22. dodaje se članak 22.a koji glasi:

»Članak 22.a

(1) U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, gospodarsku aktivnost ili uzrokuje znatnu gospodarsku štetu, Stožer civilne zaštite Republike Hrvatske donosi odluke i upute koje provode stožeri civilne zaštite jedinica lokalne i područne (regionalne) samouprave.

(2) Odluke i upute iz stavka 1. ovoga članka donose se radi zaštite života i zdravlja građana, očuvanja imovine, gospodarske aktivnosti i okoliša te ujednačavanja postupanja pravnih osoba i građana.«.

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/25

Zagreb, 18. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2020 (19.3.2020.), Zakon o dopuni Zakona o komunalnom gospodarstvu

HRVATSKI SABOR

708

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O KOMUNALNOM GOSPODARSTVU

Proglašavam Zakon o dopuni Zakona o komunalnom gospodarstvu, koji je Hrvatski sabor donio na sjednici 19. ožujka 2020.

Klasa: 011-01/20-01/35
 Urbroj: 71-06-01/1-20-2
 Zagreb, 19. ožujka 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNI ZAKONA O KOMUNALNOM GOSPODARSTVU

Članak 1.

U Zakonu o komunalnom gospodarstvu (»Narodne novine«, br. 68/18. i 110/18. – Odluka Ustavnog suda Republike Hrvatske) u članku 95. iza stavka 1. dodaje se novi stavak 2. te stavci 3. i 4. koji glase:

»(2) U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, o čemu posebnu odluku donosi ministar nadležan za graditeljstvo, predstavničko tijelo jedinice lokalne samouprave može odlukom osloboditi obveznike plaćanja komunalne naknade za poslovni prostor i građevinsko zemljište koje služi obavljanju poslovne djelatnosti djelomično ili u potpunosti dok traju te okolnosti.

(3) U slučaju nastupanja posebnih okolnosti iz stavka 2. ovoga članka predstavničko tijelo jedinice lokalne samouprave može odlukom odrediti da se dio naplaćenih sredstava komunalnog doprinosa koristi i za druge namjene različite od namjena propisanih člankom 76. ovoga Zakona.

(4) U slučaju nastupanja posebnih okolnosti iz stavka 2. ovoga članka predstavničko tijelo jedinice lokalne samouprave može odlukom odrediti da se dio naplaćenih sredstava komunalne naknade koristi i za druge namjene različite od namjena propisanih člankom 91. ovoga Zakona.

Dosadašnji stavak 2. postaje stavak 5.«.

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/43

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2020 (19.3.2020.), Zakon o izmjeni i dopuni Zakona o porezu na dobit

HRVATSKI SABOR

693

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O POREZU NA DOBIT

Proglašavam Zakon o izmjeni i dopuni Zakona o porezu na dobit, koji je Hrvatski sabor donio na sjednici 19. ožujka 2020.

Klasa: 011-01/20-01/20
 Urbroj: 71-06-01/1-20-2
 Zagreb, 19. ožujka 2020.

Predsjednik
 Republike Hrvatske
 Zoran Milanović, v. r.

ZAKON

O IZMJENI I DOPUNI ZAKONA O POREZU NA DOBIT

Članak 1.

U Zakonu o porezu na dobit (»Narodne novine«, br. 177/04., 90/05., 57/06., 146/08., 80/10., 22/12., 148/13., 143/14., 50/16., 115/16., 106/18. i 121/19.) u članku 6. iza stavka 5. dodaju se novi stavak 6. i stavak 7. koji glase:

»(6) Porezna osnovica iz članka 5. ovoga Zakona smanjuje se za iznos potpora primljenih radi ublažavanja negativnih posljedica u slučaju nastanka posebnih okolnosti u smislu općeg poreznog propisa.

(7) Iznos primljene potpore iz stavka 6. ovoga članka ne utječe na prag prihoda iz članka 2. stavka 4., članka 5. stavka 7., članka 5.b stavka 1. i članka 28. ovoga Zakona.«.

Dosadašnji stavak 6., koji postaje stavak 8., mijenja se i glasi:

»(8) Ministar financija pravilnikom propisuje provedbu ovoga članka u vezi sa smanjenjem porezne osnovice.«.

PRIJELAZNE I ZAVRŠNE ODREDBE

Članak 2.

Ovaj Zakon primjenjuje se u postupku podnošenja prijave poreza na dobit za 2020. godinu i nadalje odnosno za porezna razdoblja koja su počela teći od 1. siječnja 2020., ako ta porezna razdoblja nisu završila prije stupanja na snagu ovoga Zakona, te u postupku podnošenja prijave poreza na dobit koja se podnosi za porezno razdoblje započeto prije 1. siječnja 2020., ako porezno razdoblje za koje se podnosi prijava poreza na dobit nije isteklo prije stupanja na snagu ovoga Zakona.

Članak 3.

Ovlašćuje se ministar financija uskladiti Pravilnik o porezu na dobit (»Narodne novine«, br. 95/05., 133/07., 156/08., 146/09., 123/10., 137/11., 61/12., 146/12., 160/13., 12/14., 157/14., 137/15., 1/17., 2/18., 1/19. i 1/20.) s odredbama ovoga Zakona u roku od 30 dana od dana njegova stupanja na snagu.

Članak 4.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/28

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2020 (19.3.2020.), Zakon o dopuni Općeg poreznog zakona

Hrvatski sabor

691

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI OPĆEG POREZNOG ZAKONA

Proglašavam Zakon o dopuni Općeg poreznog zakona, koji je Hrvatski sabor donio na sjednici 19. ožujka 2020.

Klasa: 011-01/20-01/18
 Urbroj: 71-06-01/1-20-2
 Zagreb, 19. ožujka 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNI OPĆEG POREZNOG ZAKONA

Članak 1.

U Općem poreznom zakonu (»Narodne novine«, br. 115/16., 106/18. i 121/19.) iza članka 107. dodaje se naslov iznad članka i članak 107.a koji glase:

»Plaćanje poreza u posebnim okolnostima

Članak 107.a

(1) »Posebne okolnosti« podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu.

(2) Ako posebne okolnosti iz stavka 1. ovoga članka utječu na mogućnost podmirivanja poreznih obveza, dospijeće poreznih obveza nastalih i/ili dospjelih sukladno posebnim propisima može se odgoditi i/ili se može odobriti njihova obročna otplata.

(3) Za vrijeme trajanja odgode plaćanja i obročne otplate iz stavka 2. ovoga članka ne obračunavaju se kamate i zastara ne teče.

(4) Ministar financija pravilnikom će propisati provedbu ovoga članka.«.

PRIJELAZNE I ZAVRŠNE ODREDBE

Članak 2.

Ovlašćuje se ministar financija uskladiti Pravilnik o provedbi Općeg poreznog zakona (»Narodne novine«, br. 45/19.) s odredbama ovoga Zakona u roku od 30 dana od dana njegova stupanja na snagu.

Članak 3.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/26
 Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2020 (19.3.2020.), Zakon o dopuni Zakona o provedbi Uredbe (EZ) br. 396/2005 o maksimalnim razinama ostataka pesticida u i na hrani i hrani za životinje biljnog i životinjskog podrijetla

HRVATSKI SABOR

707

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O PROVEDBI UREDBE (EZ) BR. 396/2005 O MAKSIMALNIM RAZINAMA OSTATAKA PESTICIDA U I NA HRANI I HRANI ZA ŽIVOTINJE BILJNOG I ŽIVOTINJSKOG PODRIJETLA

Proglašavam Zakon o dopuni Zakona o provedbi Uredbe (EZ) br. 396/2005 o maksimalnim razinama ostataka pesticida u i na hrani i hrani za životinje biljnog i životinjskog podrijetla, koji je Hrvatski sabor donio na sjednici 19. ožujka 2020.

Klasa: 011-01/20-01/34
 Urbroj: 71-06-01/1-20-2
 Zagreb, 19. ožujka 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNI ZAKONA O PROVEDBI UREDBE (EZ) BR. 396/2005 O MAKSIMALNIM RAZINAMA OSTATAKA PESTICIDA U I NA HRANI I HRANI ZA ŽIVOTINJE BILJNOG I ŽIVOTINJSKOG PODRIJETLA

Članak 1.

U Zakonu o provedbi Uredbe (EZ) br. 396/2005 o maksimalnim razinama ostataka pesticida u i na hrani i hrani za životinje biljnog i životinjskog podrijetla (»Narodne novine«, br. 80/13. i 115/18.) u članku 9. iza stavka 2. dodaje se novi stavak 3. koji glasi:

»(3) Neutrošeni namjenski prihodi iz ovoga članka mogu se iznimno koristiti za rashode nastale uslijed posebnih okolnosti odnosno događaja ili određenog stanja koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, o čemu odlučuje ministar.«.

Dosadašnji stavci 3. i 4. postaju stavci 4. i 5.

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/42

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2020 (19.3.2020.), Zakon o dopunama Zakona o izvršavanju Državnog proračuna Republike Hrvatske za 2020. godinu

HRVATSKI SABOR

694

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNAMA ZAKONA O IZVRŠAVANJU DRŽAVNOG PRORAČUNA REPUBLIKE HRVATSKE ZA 2020. GODINU

Proglašavam Zakon o dopunama Zakona o izvršavanju Državnog proračuna Republike Hrvatske za 2020. godinu, koji je Hrvatski sabor donio na sjednici 19. ožujka 2020.

Klasa: 011-01/20-01/21
 Urbroj: 71-06-01/1-20-2
 Zagreb, 19. ožujka 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNAMA ZAKONA O IZVRŠAVANJU DRŽAVNOG PRORAČUNA REPUBLIKE HRVATSKE ZA 2020. GODINU

Članak 1.

U Zakonu o izvršavanju Državnog proračuna Republike Hrvatske za 2020. godinu (»Narodne novine«, br. 117/19.) iza članka 4. dodaje se članak 4.a koji glasi:

»Članak 4.a

(1) Sredstva za saniranje posljedica epidemije koronavirusa mogu se odlukom Vlade, ako za to postoji mogućnost i sukladno potrebi, tijekom proračunske godine osiguravati preraspodjelom bez ograničenja, odnosno u iznosu većem od propisanoga zakonom kojim se uređuje proračun.

(2) U slučajevima iz stavka 1. ovoga članka moguće je izvršiti preraspodjelu sredstava u državnom proračunu Republike Hrvatske na proračunskim stavkama kod proračunskih korisnika ili između proračunskih korisnika i kod izvanproračunskih korisnika.

(3) Preraspodjela sredstava iz stavaka 1. i 2. ovoga članka može se izvršiti na postojećim, kao i na naknadno utvrđenim proračunskim stavkama, aktivnostima i projektima za koja se sredstva osiguravaju.

(4) O izvršenim preraspodjelama iz stavaka od 1. do 3. ovoga članka, ministar je dužan svaka dva tjedna izvještavati Odbor Hrvat­skog sabora nadležan za poslove financija.«.

Članak 2.

Iza članka 24. dodaje se članak 24.a koji glasi:

»Članak 24.a

(1) Ako se povratom odnosno odgodom plaćanja i/ili obročnom otplatom poreza na dohodak, prireza porezu na dohodak i doprinosa, sukladno posebnom propisu kojim se uređuje opći porezni postupak, smanje prihodi jedinica lokalne i područne (regionalne) samouprave odnosno Hrvatskog zavoda za zdravstveno osiguranje i Hrvatskog zavoda za mirovinsko osiguranje, Republika Hrvatska će osigurati sredstva za isplatu beskamatnog zajma za premošćivanje situacije nastale zbog različite dinamike priljeva sredstava i dospijeća obveza.

(2) Beskamatni zajam iz stavka 1. ovoga članka može se isplatiti do visine poreza na dohodak, prireza porezu na dohodak i doprinosa čije je plaćanje odgođeno i/ili je odobrena obročna otplata odnosno do visine izvršenog povrata.

(3) Ministar financija može za provedbu ovoga članka donijeti poseban naputak.

ZAVRŠNA ODREDBA

Članak 3.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/29
 Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2020 (19.3.2020.), Zakon o dopuni Zakona o provedbi Uredbe (EZ) br. 1107/2009 o stavljanju na tržište sredstava za zaštitu bilja

HRVATSKI SABOR

706

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O PROVEDBI UREDBE (EZ) BR. 1107/2009 O STAVLJANJU NA TRŽIŠTE SREDSTAVA ZA ZAŠTITU BILJA

Proglašavam Zakon o dopuni Zakona o provedbi Uredbe (EZ) br. 1107/2009 o stavljanju na tržište sredstava za zaštitu bilja, koji je Hrvatski sabor donio na sjednici 19. ožujka 2020.

Klasa: 011-01/20-01/33
 Urbroj: 71-06-01/1-20-2
 Zagreb, 19. ožujka 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNI ZAKONA O PROVEDBI UREDBE (EZ) BR. 1107/2009 O STAVLJANJU NA TRŽIŠTE SREDSTAVA ZA ZAŠTITU BILJA

Članak 1.

U Zakonu o provedbi Uredbe (EZ) br. 1107/2009 o stavljanju na tržište sredstava za zaštitu bilja (»Narodne novine«, br. 80/13. i 32/19.) u članku 8. iza stavka 3. dodaje se novi stavak 4. koji glasi:

»(4) Iznimno od stavaka 2. i 3. ovoga članka, neutrošeni namjenski prihodi iz stavka 1. ovoga članka mogu se koristiti za rashode nastale uslijed posebnih okolnosti odnosno događaja ili određenog stanja koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, o čemu odlučuje ministar.«.

Dosadašnji stavak 4. postaje stavak 5.

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/41

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2020 (19.3.2020.), Zakon o dopuni Zakona o tržištu rada

HRVATSKI SABOR

695

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O TRŽIŠTU RADA

Proglašavam Zakon o dopuni Zakona o tržištu rada, koji je Hrvatski sabor donio na sjednici 19. ožujka 2020.

Klasa: 011-01/20-01/22
 Urbroj: 71-06-01/1-20-2
 Zagreb, 19. ožujka 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNI ZAKONA O TRŽIŠTU RADA

Članak 1.

U Zakonu o tržištu rada (»Narodne novine«, br. 118/18.) u članku 43. iza stavka 8. dodaje se novi stavak 9. koji glasi:

»(9) U slučaju posebnih okolnosti koje se nisu mogle predvidjeti i na koje se nije moglo utjecati, a koje ugrožavaju život i zdravlje građana, imovinu veće vrijednosti, znatno narušavaju okoliš, narušavaju gospodarsku aktivnost ili uzrokuju znatnu gospodarsku štetu, Upravno vijeće Zavoda može odlukom utvrditi da se pravo na novčanu pomoć iz stavka 2. ovoga članka produlji za vrijeme trajanja posebnih okolnosti, a poslodavcu odobri sufinanciranje troškova produženog mirovinskog osiguranja iz stavka 3. ovoga članka.«.

Dosadašnji stavak 9. postaje stavak 10.

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/30

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2020 (19.3.2020.), Zakon o dopunama Zakona o sjemenu, sadnom materijalu i priznavanju sorti poljoprivrednog bilja

HRVATSKI SABOR

705

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNAMA ZAKONA O SJEMENU, SADNOM MATERIJALU I PRIZNAVANJU SORTI POLJOPRIVREDNOG BILJA

Proglašavam Zakon o dopunama Zakona o sjemenu, sadnom materijalu i priznavanju sorti poljoprivrednog bilja, koji je Hrvatski sabor donio na sjednici 19. ožujka 2020.

Klasa: 011-01/20-01/32
 Urbroj: 71-06-01/1-20-2
 Zagreb, 19. ožujka 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNAMA ZAKONA O SJEMENU, SADNOM MATERIJALU I PRIZNAVANJU SORTI POLJOPRIVREDNOG BILJA

Članak 1.

U Zakonu o sjemenu, sadnom materijalu i priznavanju sorti poljoprivrednog bilja (»Narodne novine«, br. 140/05., 35/08., 25/09., 124/10., 55/11., 14/14. i 115/18.) u članku 74. iza stavka 3. dodaje se stavak 4. koji glasi:

»(4) Iznimno od stavka 1. ovoga članka, neutrošeni namjenski prihodi mogu se koristiti za rashode nastale uslijed posebnih okolnosti odnosno događaja ili određenog stanja koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, o čemu odlučuje ministar.«.

Članak 2.

U članku 75. iza stavka 3. dodaje se stavak 4. koji glasi:

»(4) Iznimno, neutrošeni namjenski prihodi iz stavka 1. točke 2. ovoga članka mogu se koristiti za rashode nastale uslijed posebnih okolnosti odnosno događaja ili određenog stanja koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, o čemu odlučuje ministar.«.

Članak 3.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/40

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2020 (19.3.2020.), Zakon o dopuni Zakona o održivoj uporabi pesticida

HRVATSKI SABOR

704

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O ODRŽIVOJ UPORABI PESTICIDA

Proglašavam Zakon o dopuni Zakona o održivoj uporabi pesticida, koji je Hrvatski sabor donio na sjednici 19. ožujka 2020.

Klasa: 011-01/20-01/31
 Urbroj: 71-06-01/1-20-2
 Zagreb, 19. ožujka 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNI ZAKONA O ODRŽIVOJ UPORABI PESTICIDA

Članak 1.

U Zakonu o održivoj uporabi pesticida (»Narodne novine«, br. 14/14. i 115/18.) u članku 26. stavku 1. iza točke 4. dodaje se točka 5. koja glasi:

»5. Uslijed posebnih okolnosti odnosno događaja ili određenog stanja koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, moguće je da ovlaštene pravne i fizičke osobe za provedbu izobrazbe na zahtjev obveznika izobrazbe administrativno produže valjanost iskaznice na dodatnih šest mjeseci, bez pohađanja dopunske izobrazbe.«.

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/39

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2020 (19.3.2020.), Zakon o dopuni Zakona o lovstvu

HRVATSKI SABOR

703

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O LOVSTVU

Proglašavam Zakon o dopuni Zakona o lovstvu, koji je Hrvatski sabor donio na sjednici 19. ožujka 2020.

Klasa: 011-01/20-01/30
 Urbroj: 71-06-01/1-20-2
 Zagreb, 19. ožujka 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNI ZAKONA O LOVSTVU

Članak 1.

U Zakonu o lovstvu (»Narodne novine«, br. 99/18. i 32/19.) u članku 31. iza stavka 10. dodaje se stavak 11. koji glasi:

»(11) Iznimno od stavaka 4., 5. i 6. ovoga članka, sredstva iz stavka 1. točaka 1., 3. i 4. ovoga članka mogu se koristiti za otklanjanje ili ublažavanje posljedica nastalih uslijed posebnih okolnosti odnosno događaja ili određenog stanja koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, o čemu odlučuje ministar.«.

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/38

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2020 (19.3.2020.), Zakon o dopuni Zakona o šumama

HRVATSKI SABOR

702

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O ŠUMAMA

Proglašavam Zakon o o dopuni Zakona o šumama, koji je Hrvatski sabor donio na sjednici 19. ožujka 2020.

Klasa: 011-01/20-01/29
 Urbroj: 71-06-01/1-20-2
 Zagreb, 19. ožujka 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNI ZAKONA O ŠUMAMA

Članak 1.

U Zakonu o šumama (»Narodne novine«, br. 68/18., 115/18. i 98/19.) iza članka 68. dodaje se članak 68.a koji glasi:

»Članak 68.a

Iznimno od članka 68. stavka 1. ovoga Zakona, sredstva naknade za općekorisne funkcije šuma mogu se koristiti za otklanjanje ili ublažavanje posljedica nastalih uslijed posebnih okolnosti odnosno događaja ili određenog stanja koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, o čemu odlučuje ministar.«.

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/37

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2020 (19.3.2020.), Zakon o izmjeni i dopunama Zakona o porezu na dohodak

HRVATSKI SABOR

692

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNAMA ZAKONA O POREZU NA DOHODAK

Proglašavam Zakon o izmjeni i dopunama Zakona o porezu na dohodak, koji je Hrvatski sabor donio na sjednici 19. ožujka 2020.

Klasa: 011-01/20-01/19
 Urbroj: 71-06-01/1-20-2
 Zagreb, 19. ožujka 2020.

Predsjednik
 Republike Hrvatske
 Zoran Milanović, v. r.

ZAKON

O IZMJENI I DOPUNAMA ZAKONA O POREZU NA DOHODAK

Članak 1.

U Zakonu o porezu na dohodak (»Narodne novine«, br. 115/16., 106/18. i 121/19.) u članku 31. iza stavka 8. dodaje se stavak 9. koji glasi:

»(9) Iznimno od stavka 1. ovoga članka, poslovnim primicima poreznog razdoblja ne smatraju se primici po osnovi potpora primljenih radi ublažavanja posebnih okolnosti propisanih propisom kojim je uređen opći porezni postupak.«.

Članak 2.

U članku 54. stavku 2. iza točke dodaje se rečenica koja glasi:

»Porezna uprava će temeljem dostavljenih privremenih poreznih rješenja izvršiti zaduženje poreznih obveznika za utvrđenu razliku poreza na dohodak i prireza porezu na dohodak za uplatu ili poreznim obveznicima izvršiti povrat ako porezni obveznik ispunjava uvjete za povrat preplaćenog poreza na dohodak i prireza porezu na dohodak sukladno ovom Zakonu i propisu kojim je uređen opći porezni postupak.«.

U stavku 3. rečenica: »Izjavljeni prigovor odgađa izvršenje privremenog poreznog rješenja do donošenja rješenja po prigovoru.« briše se.

U stavku 7. rečenica: »Izjavljena žalba ne odgađa izvršenje poreznog rješenja.“ briše se.

U stavku 8. iza riječi: »poreznom obvezom« dodaje se točka, a riječi: »te će Porezna uprava temeljem dostavljenih privremenih poreznih rješenja izvršiti zaduženje poreznih obveznika za utvrđenu razliku poreza na dohodak i prireza porezu na dohodak za uplatu ili poreznim obveznicima izvršiti povrat ako porezni obveznik ispunjava uvjete za povrat preplaćenog poreza na dohodak i prireza porezu na dohodak sukladno ovom Zakonu i zakonu kojim je uređen opći porezni postupak.« brišu se.

U stavku 9. riječi: »stavkom 8.« zamjenjuju se riječima: »stavkom 2.«.

PRIJELAZNE I ZAVRŠNE ODREDBE

Članak 3.

Odredba članka 2. ovoga Zakona primjenjuje se pri postupanju Porezne uprave u posebnom postupku utvrđivanja godišnjeg poreza na dohodak i prireza porezu na dohodak za 2019. godinu i nadalje.

Članak 4.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/27
 Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.